Фридрих Улрих не познава баща си Едцард Фердинанд, понеже той умира един ден след раждането му. Като по-малък син Фридрих Улрих започва от млад военна служба. Той се бие на холандска служба против французите и е известен със своята смелост. Той става генерал-лайтенант на кавалерията. В битката при Неервинден през 1693 г. спасява живота на английския крал Уилям III Оранжки. По-късно се бие също във Войната за испанското наследство (1701 – 1714).